
Еднодневен „он-лајн“ семинар на тема:
„СТРАТЕШКО ПЛАНИРАЊЕ – ОД ВИЗИЈА ДО ПЛАН НА АКТИВНОСТИ И РЕЗУЛТАТИ“
- Стратешко планирање за јасна насока, паметни цели и мерливи резултати -
23.09.2026 година (среда)
10:00-14:00 часот


„Визијата го покажува правецот. Стратегијата го одредува патот. Акцијата ги создава резултатите.“
Стратешкото планирање е еден од клучните процеси за успешно управување и развој на секоја организација. Тоа не е само изработка на документ, туку процес преку кој организацијата јасно го дефинира својот правец на развој, ги поставува приоритетите и ги поврзува својата мисија, визија, вредности, цели и конкретни активности.
Во услови на брзи промени, неизвесност и зголемени барања од пазарот, организациите имаат потреба од јасна насока и добро поставени приоритети. Стратешкото планирање овозможува навремено препознавање на можностите и ризиците, поставување реални и мерливи цели и креирање активности што водат кон одржлив и долгорочен развој.
ЦЕЛИ НА СЕМИНАРОТ
По завршувањето на семинарот, учесниците ќе:
· го разберат значењето и улогата на стратешкото планирање;
· ги препознаат клучните елементи на еден стратешки план;
· научат како се анализира внатрешното и надворешното опкружување;
· знаат како се дефинираат мисијата, визијата и организациските вредности;
· научат да поставуваат јасни и мерливи стратешки цели според SMART принципите;
· се запознаат со начинот на дефинирање приоритети и мерки;
· научат како стратешките цели се претвораат во конкретен план на активности;
· го разберат значењето на мониторингот и евалуацијата на реализацијата;
· дефинираат рамка за следните чекори во процесот на стратешко планирање.
ЗА КОГО Е НАМЕНЕТ СЕМИНАРОТ?
Семинарот е наменет за:
· директори и раководители;
· членови на менаџмент;
· координатори и проектни менаџери;
· лица одговорни за планирање и развој;
· вработени кои учествуваат во процесите на организациско управување;
· претставници на компании и организации кои сакаат да ги унапредат своите знаења и практични вештини во областа на стратешкото управување.
ПРОГРАМА
1. Стратешко планирање – основи и значење
· Што е стратешко планирање и зошто е важно?
· Стратешко наспроти оперативно планирање
· Процесот на развој на стратешки план
2. Клучни елементи на стратешкиот план
· Мисија, визија и организациски вредности
· Стратешки приоритети и цели
· Поврзување на стратегијата со конкретни активности
3. Анализа на состојбата
· Анализа на внатрешното и надворешното опкружување
· Анализа на заинтересираните страни
· Идентификување можности и ризици
4. SWOT анализа
· Како правилно да се спроведе SWOT анализа
· Претворање на наодите од анализата во стратешки насоки
5. Дефинирање стратешки цели
· Како да се постават јасни и реални цели
· SMART принцип
· Приоритизација на стратешките цели
6. Од стратегија до план на активности
· Дефинирање мерки и активности
· Одговорности и временски рокови
· Индикатори за следење на реализацијата
7. Мониторинг и евалуација
· Следење на напредокот
· Мерење на резултатите
· Навремено прилагодување на планот
8. Практична работа и следни чекори
· Практични вежби и примери
· Дискусија
· Примена на алатките на примери од сопствената организација
· Дефинирање на рамка за понатамошен процес на стратешко планирање
НАЧИН НА РАБОТА
Семинарот се реализира онлајн, во траење од 4 часа, со интерактивен пристап и комбинација на предавање, практични вежби, дискусија и анализа на реални примери.
Учесниците ќе имаат можност стекнатите знаења веднаш да ги применат преку практични задачи и примери од сопственото работно опкружување.
Важно е да се напомене дека целосниот процес на стратешко планирање е подолготраен процес кој подразбира вклучување на релевантните заинтересирани страни. Оттука, семинарот претставува практичен вовед и основа за понатамошна подготовка и развој на стратешки план.
ПРЕДАВАЧ
Проф. д-р Мирјана Беара Бењак, психолог и специјалист по менаџмент во образованието, со долгогодишно искуство во едукација, развој на организации и фасилитација на процеси на развојно и стратешко планирање.
Специјализирала Менаџмент во образованието на Универзитетот во Белград, а магистрирала во истата област на Универзитетот во Нови Сад, каде што и докторирала на Одделот за психологија.
Поседува повеќе од 30 години професионално искуство во областа на образованието, организацискиот развој и професионалното усовршување. Во текот на својата кариера била ангажирана како експерт, консултант и тренер на бројни национални и меѓународни проекти поддржани од Европската Унија, UNICEF, ETF, OSCE и други организации.
Нејзината експертиза е особено насочена кон стратешко планирање, организациски развој, развој на образовни политики и зајакнување на институционалните капацитети.
Има долгогодишно искуство во водење на процеси за изработка и имплементација на стратешки планови, како и во обука на раководители, наставници и претставници на организации за стратешко и проектно планирање, развој на визија и мисија, поставување стратешки цели и изработка на планови на активности.
ШТО ЌЕ ДОБИЈАТ УЧЕСНИЦИТЕ?
По завршувањето на семинарот, учесниците ќе имаат јасна рамка за процесот на стратешко планирање, практично разбирање на клучните алатки и насоки како визијата и стратешките цели да ги претворат во конкретни и мерливи активности.
Не е доволно да знаеме каде сакаме да стигнеме – потребно е да знаеме и како ќе стигнеме таму.
По завршување на семинарот ќе биде обезбедено:
• работен материјал доставен електронски; 
• сертификат за присуство на семинарот доставен електронски. 	

Сите заинтересирани учесници можат да се пријават најдоцна до 18.09.2026 година.

